rejauldu/bengali-wikipedia huggingface dataset:
মুম্বাই–পুণে এক্সপ্রেসওয়ে হল ভারতের প্রথম কংক্রিট দ্বারা নির্মিত ৬-লেন প্রশস্ত নিয়ন্ত্রিত-প্রবেশযোগ্য টোল এক্সপ্রেসওয়ে। এটি মহারাষ্ট্রের রাজধানী ও ভারতের অর্থনৈতিক রাজধানী মুম্বইয়ের সঙ্গে মহারাষ্ট্রের সাংস্কৃতিক ও শিক্ষাগত রাজধানী পুণেকে সংযুক্ত করে। এক্সপ্রেসওয়েটি ২০০২ সালে সম্পূর্ণরূপে চালু হয়েছিল, ভারতীয় সড়কে যানবাহন পরিবহনে গতি ও নিরাপত্তার নতুন অধ্যায়ের প্রবর্তন করেছিল। এটি ভারতের ব্যস্ততম সড়কগুলির মধ্যে একটি।  ইতিহাস মহারাষ্ট্র সরকার টোল ভিত্তিতে পরিচালিত নতুন এক্সপ্রেসওয়ের সম্ভাব্যতা অধ্যয়ন করার জন্য ১৯৯০ সালে আরআইটিইএস-কে নিয়োগ করেছিল। আরআইটিইএস ১৯৯৪ সালে ₹১১.৪৬ বিলিয়নের (মার্কিন$১৪০মিলিয়ন) আনুমানিক ব্যয় সহ তার প্রকল্প প্রতিবেদন জমা দেয়।  মহারাষ্ট্র সরকার ১৯৯৭ সালের মার্চ মাসে নির্মাণ-পরিচালনা-হস্তান্তর ভিত্তিতে ৩০ বছরের জন্য টোল আদায়ের অনুমতি সহ এক্সপ্রেসওয়ে নির্মাণের কাজ এমএসআরডিসি-কে অর্পণ করেছিল। ভারত সরকারের পরিবেশ ও বন মন্ত্রণালয় ১৯৯৭ সালের ১৩ই অক্টোবর পরিবেশগত ছাড়পত্র এবং ১৯৯৭ সালের ১১ই নভেম্বর বন ছাড়পত্র প্রদান করেছিল।  নির্মাণ থাম্ব|ডান|খান্ডালার কাছে এই এক্সপ্রেসওয়েটি  মহারাষ্ট্র রাজ্য সড়ক উন্নয়ন পর্ষদ নির্মাণ করেছে। ৯৪.৫ কিলোমিটার দীর্ঘ এক্সপ্রেসওয়েটি নির্মাণে ₹১৬.৩ বিলিয়ন খরচ হয়েছিল। এই এক্সপ্রেসওয়েতে মোট ৬ টি সুড়ঙ্গ পথ রয়েছে, যার মধ্যে সবচেয়ে দীর্ঘটির দৈর্ঘ ১,০৮৬ মিটার।  আরও দেখুন  দুর্গাপুর এক্সপ্রেসওয়ে  বেলঘড়িয়া এক্সপ্রেসওয়ে  যমুনা এক্সপ্রেসওয়ে  কল্যাণী এক্সপ্রেসওয়ে  ভারতের এক্সপ্রেসওয়ে তথ্যসূত্র  বিষয়শ্রেণী:ভারতের এক্সপ্রেসওয়ে বিষয়শ্রেণী:মুম্বইয়ের পরিবহন ব্যবস্থা বিষয়শ্রেণী:মহারাষ্ট্রের এক্সপ্রেসওয়ে
দুলার লাকরা (১৪ জুলাই ১৯৫৯ - ২৩ এপ্রিল ২০২১) ছিলেন প্রোটেস্ট্যান্ট নর্থ ওয়েস্টার্ন গসনার ইভানজেলিকাল লুথেরান চার্চ সোসাইটির বিশপ ইমেরিটাস যিনি ১৩ জানুয়ারী ২০১৩ থেকে ২০২১ পর্যন্ত চতুর্থ বিশপ হিসাবে দায়িত্ব পালন করেছিলেন।        তথ্যসূত্র  বিষয়শ্রেণী:১৯৫৯-এ জন্ম বিষয়শ্রেণী:২০২১-এ মৃত্যু বিষয়শ্রেণী:ভারতের বিশপ বিষয়শ্রেণী:২১শ শতাব্দীর লুথারান বিশপ বিষয়শ্রেণী:এশিয়ার লুথেরান বিশপ বিষয়শ্রেণী:২১শ শতাব্দীর ভারতীয় লুথারান ধর্মযাজক
left|100px|নওয়াব বাহহদুর সৈয়দ নওয়াব আলী চৌধুরী নওয়াব বাহহদুর সৈয়দ নওয়াব আলী চৌধুরী (জন্ম: ২৯ ডিসেম্বর, ১৮৬৩; মৃত্যু: ১৭ এপ্রিল, ১৯২৯) বাংলাদেশের (তৎকালীন পূর্ব বাংলা) টাঙ্গাইলস্থ ধনবাড়ীর নবাব ছিলেন।  তিনি ঢাকা বিশ্ববিদ্যালয়ের অন্যতম প্রতিষ্ঠা।  তিনি অবিভক্ত বাংলার প্রথম মুসলমান মন্ত্রীর দায়িত্ব পালন করেন।  সে সময় তিনি শিক্ষামন্ত্রী ছিলেন।  নওয়াব আলী চৌধুরী  অবিভক্ত বাংলার প্রথম মুসলমান মন্ত্রী হন। শিক্ষাবিস্তারে তার আন্তরিকতার জন্য সে সময় তাকে শিক্ষা মন্ত্রীর দায়িত্ব দেওয়া হয়েছিল।  ১৯২৯ সালের  এপ্রিল ১৭ মৃত্যুর আগ পর্যন্ত তিনি মন্ত্রীর দায়িত্ব পালন করেন।  এদেশে নওয়াব আলী চৌধুরী ৩৮টি শিক্ষা প্রতিষ্ঠান স্থাপনে জমি ও আর্থিক সহায়তা প্রদান করেন।  ১৯১০ সালে তিনি নিজস্ব এলাকা ধনবাড়ীতে নওয়াব ইনস্টিটিউট নামের একটি হাই স্কুল প্রতিষ্ঠা করেন।  এছাড়া সোনাতলা, কোদালিয়া, গফরগাঁও, পিংনা, জঙ্গলবাড়ি, হয়বতনগরসহ বিভিন্ন স্থানে শিক্ষা প্রতিষ্ঠান স্থাপনে সহায়তা করেন।   ১৯১৪ সালে প্রথম বিশ্বযুদ্ধ চলাকালে আর্থিক সংকটের কারনে ঢাকা বিশ্ববিদ্যালয় প্রতিষ্ঠার কাজ চাপা পড়ে যায়।  সে সময় নওয়াব আলী চৌধুরী ইম্পেরিয়াল কাউন্সিলের সদস্য ছিলেন।  তিনি বিষয়টি আবার ১৯১৭ সালের ৭ মার্চ ইম্পেরিয়াল কাউন্সিলের সভায় আবার উপস্থাপন করেন। ১৯২০ সালের মার্চ ১৮ ভারতীয় আইনসভায় ঢাকা বিশ্ববিদ্যালয় বিল অ্যাক্টে পরিনত হয় এবং ২৩ মার্চ তা গভর্নর জেনারেলের অনুমোদন লাভ করে। লর্ড হার্ডিঞ্জ কর্তৃক ঢাকা বিশ্ববিদ্যালয় প্রতিষ্ঠার নয় বছর পর ১৯২১ সালের জুলাই মাসে ঢাকা বিশ্ববিদ্যালয়ে যথারীতি ক্লাস শুরু হয়।  ১৯২২ সালে তিনি ছাত্র ছাত্রীদের বৃত্তি বাবদ ১৬ হাজার টাকার একটি তহবিল ঢাকা বিশ্ববিদ্যালয়ে প্রদান করেন।  এছাড়াও বিশ্ববিদ্যালয় প্রতিষ্ঠাকালে অর্থাভাব দেখা গেলে নিজ জমিদারীর একাংশ বন্ধক রেখে এককালীন ৩৫,০০০ টাকা প্রদান করেন।... ... ... ... আরো জানুন
অ্যান্টার্কটিকা (ইংরেজি: Antarctica) হল মার্কিন লেখক কিম স্ট্যানলি রবিনসনের লেখা একটি কল্পবিজ্ঞান উপন্যাস। বইটি প্রকাশিত হয় ১৯৯৭ সালে। এই উপন্যাসে অ্যান্টার্কটিকার একটি রিসার্চ স্টেশনে বসবাসকারী ও সেই সব স্টেশনে আগত বিভিন্ন ধরনের চরিত্রের সমাবেশ ঘটেছে। রবিনসনের উপন্যাসে বৈজ্ঞানিক প্রক্রিয়া ও পরিবেশ রক্ষার গুরুত্বের মতো যে বিষয়গুলি সচরাচর দেখা যায়, এই উপন্যাসেও সেগুলি সংযোজিত হয়েছে।   কাহিনি-সারাংশ  এই কাহিনির অধিকাংশ অংশেরই কেন্দ্র ম্যাকমার্ডো স্টেশন। এটি অ্যান্টার্কটিকার বৃহত্তম জনবসতি এবং মার্কিন যুক্তরাষ্ট্রের একটি বৈজ্ঞানিক গবেষণা কেন্দ্র হিসেবে পরিচালিত হয়। রবিনসনের উপন্যাসগুলির একটি বৈশিষ্ট্য হল একাধিক প্রধান চরিত্রের সমাবেশ। এই উপন্যাসেও মেরু অঞ্চলের বিভিন্ন ধরনের জীবনযাত্রা শৈলীর বর্ণনা দেওয়ার জন্য একাধিক মুখ্য চরিত্রের অবতারণা করা হয়েছে। এঁদের মধ্যে আছেন এক্স নামে এক আদর্শবাদী যুবক যিনি ম্যাকবার্ডোয় জেনারেল ফিল্ড অ্যাসিস্টেন্টের কাজ করেন; ভ্যাল নামে এক ক্রমশ বিরক্ত হয়ে ওঠা এক ট্রেক গাইড; এবং ওয়াড নর্টন যিনি ক্যালিফোর্নিয়ান সেনেটর ফিল চেসের হয়ে কাজ করেন (ওয়াড ও ফিল চরিত্র দু’টিকে "সায়েন্স ইন দ্য ক্যাপিটাল" ত্রয়ীতেও দেখা গিয়েছে)। ম্যাকমার্ডো ছাড়া এই কাহিনির অন্যতম প্রেক্ষাপটগুলি হল অ্যামান্ডসেন-স্কট দক্ষিণ মেরু স্টেশন, শেকলটন হিমবাহ, ম্যাকমার্ডো শুষ্ক উপত্যকা ও রবার্টস ম্যাসিফের কাছে একটি দক্ষিণ আমেরিকান ড্রিলিং প্ল্যাটফর্ম।   বিষয়বস্তু  অ্যান্টার্কটিকা উপন্যাসে এমন কিছু ধারণা অন্তর্ভুক্ত হয়েছে, যেগুলির প্রয়োগ রবিনসন অন্যত্রও করেছিলেন। উদাহরণস্বরূপ বলা যায়, মার্স ত্রয়ী উপন্যাসে বিশেষ গুরুত্ব আরোপ করা হয়েছে পরিবেশবান্ধব জীবনযাপন ও প্রতিকূল পরিবেশে টিকে থাকার মতো বিষয়গুলিকে। এই উপন্যাসে অ্যান্টার্কটিকার গুরুত্ব "বিজ্ঞানের মহাদেশ" হিসেবে, একটি পরিচ্ছন্ন পরিবেশ সৃষ্টির তাগিদ তার মধ্যে নেই। আরেকটি গুরুত্ব হল ওই রকম একটি প্রান্তিক এলাকায় বসবাসকারী কর্মীদের ভরণপোষণের উৎস। এছাড়া যে বিষয়গুলি এই উপন্যাস ও রবিনসনের অন্য উপন্যাসগুলিতেও দেখা যায় সেগুলি হল পর্বতারোহণ, শারীরিক কসরৎ, বৈজ্ঞানিক প্রক্রিয়া ও আদর্শবাদ, প্রাকৃতিক সম্পদের অপব্যবহার এবং সমবায়মূলক ও নৈরাজ্যতন্ত্রী সামাজিক ব্যবস্থার পত্তন।  ১৯৯৫ সালে রবিনসন ন্যাশানাল সায়েন্স ফাউন্ডেশনের অ্যান্টার্কটিক আর্টিস্টস অ্যান্ড রাইটার্স প্রোগ্রামে অংশ নিয়ে কিছু কাল অ্যান্টার্কটিকায় অবস্থান করেন এবং ১৯৯৮ সালে একটি লোকাস পুরস্কারের জন্য মনোনীত হন। এই ঘটনা অ্যান্টার্কটিক উপন্যাস রচনার ক্ষেত্রে রবিনসনের উপর বিশেষ প্রভাব ফেলেছিল। পুঙ্খানুপুঙ্খ গবেষণার পর লিখিত এই উপন্যাসটি সাধারণভাবে যথাযথ। তবে কোনও কোনও সমালোচকের মতে উপন্যাসে অত্যধিক বিস্তারিতভাবে প্রযুক্তিগত ও ঐতিহাসিক তথ্যের সমাবেশ এটির গতি হ্রাস করেছে।   তথ্যসূত্র    বহিঃসংযোগ   Audio Review at দ্য সায়েন্স ফিকশন বুক রিভিউ পোডকাস্ট (ইংরেজি)  সমালোচনা  - সিএনএন  বিষয়শ্রেণী:১৯৯৭-এর মার্কিন উপন্যাস বিষয়শ্রেণী:অ্যান্টার্কটিকার প্রেক্ষাপটে রচিত উপন্যাস বিষয়শ্রেণী:কথাসাহিত্যে পরিবেশ-সন্ত্রাসবাদ বিষয়শ্রেণী:কিম স্ট্যানলি রবিনসনের উপন্যাস
প্রুনাস আর্মেনিয়াকা (অর্থ আর্মেনীয় আলুচা) প্রুনাস প্রজাতির এক ধরনের উদ্ভিদ। তবে এর ফল হিসেবে খুবানি বেশ জনপ্রিয়, বিশেষ করে মধ্যপ্রাচ্যে। এটি দেখতে কমলা বর্ণের, নরম আবরণের এবং মিষ্টি স্বাদযুক্ত একটি ফল। এর ভেতরে গাঢ় বাদামী বর্ণের একটি বড় বীজ থাকে। মধ্যপ্রাচ্যের আর্মেনিয়া অঞ্চলে অ্যাপ্রিকটের সর্বপ্রথম উৎপত্তি ঘটে বলে জানা যায়। এর বৈজ্ঞানিক নাম Prunus armeniaca।L., 1753 In: Sp. Pl. 1: 474 এছাড়া জাপান, চীন, ইরান, মিশর, হিমালয় অঞ্চলে অনেক আগে এর চাষ হত। মিশরীয়রা অ্যাপ্রিকট থেকে একধরনের পানীয় তৈরি করে যাকে বলা হয় “আমার-আল-দীন”। এটি কালক্রমে ইউরোপ এবং আমেরিকাতে ছড়িয়ে পড়ে। বর্তমানে অস্ট্রেলিয়াতেও এর চাষ হয়। অ্যাপ্রিকট থেকে তৈরি জেলী, জ্যাম এবং আচার জনপ্রিয়।  চিত্রশালা   তথ্যসূত্র    বহিঃসংযোগ    অ্যাপ্রিকট, এনসাইক্লোপিডিয়া ব্রিটানিকা হতে  আ বিষয়শ্রেণী:খুবানি বিষয়শ্রেণী:এশিয়ার উদ্ভিদ বিষয়শ্রেণী:চীনে উদ্ভূত ফসল বিষয়শ্রেণী:ভোজ্য ফল বিষয়শ্রেণী:এশিয়ায় উদ্ভূত ফল বিষয়শ্রেণী:এশিয়ার উদ্যান উদ্ভিদ
ন্যান্সি ডেভিস রিগ্যান (ইংরেজি: Nancy Davis Reagan) (জন্মনাম: অ্যান ফ্রান্সেস রবিন্স) (৬ জুলাই, ১৯২১ – ৬ মার্চ, ২০১৬) মার্কিন যুক্তরাষ্ট্রের রাষ্ট্রপতি রোনাল্ড রেগনের সহধর্মণী। তিনি ১৯৮১ সাল থেকে ১৯৮৯ সাল পর্যন্ত মার্কিন যুক্তরাষ্ট্রের ফার্স্ট লেডি পদবী ধারণ করেছিলেন।   তথ্যসূত্র   বিষয়শ্রেণী:১৯২১-এ জন্ম বিষয়শ্রেণী:২০১৬-এ মৃত্যু বিষয়শ্রেণী:মার্কিন যুক্তরাষ্ট্রের ফার্স্ট লেডি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন আত্মজীবনীকার বিষয়শ্রেণী:২১শ শতাব্দীর মার্কিন নারী বিষয়শ্রেণী:শিকাগোর অভিনেত্রী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:কংগ্রেশনাল স্বর্ণ পদক প্রাপক বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:রিগ্যান পরিবার বিষয়শ্রেণী:বয়স বিতর্ক বিষয়শ্রেণী:মার্কিন নারী আত্মজীবনীকার
রফিক উদ্দিন আহমেদ বাংলাদেশের ঢাকা জেলার রাজনীতিবিদ ও আইনজীবী, যিনি ঢাকা-৯ আসনের সংসদ সদস্য ছিলেন।   প্রাথমিক জীবন  রফিক উদ্দিন আহমেদ ঢাকায় জন্মগ্রহণ করেন।   রাজনৈতিক জীবন  রফিক উদ্দিন আহমেদ একজন আইনজীবী ও মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি ঢাকা-৯ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঢাকা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:ঢাকা জেলার আইনজীবী বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
৩৬ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বেলেঘাটা ও শিয়ালদহ অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।  বিবরণ ৩৬ নং ওয়ার্ডের সীমানা নিম্নরূপ: উত্তর দিকে ড. এম. এন. চট্টোপাধ্যায় সরণি; পূর্ব দিকে বেলেঘাটা খাল; দক্ষিণ দিকে বেলেঘাটা রোড এবং পশ্চিম দিকে আচার্য জগদীশচন্দ্র বসু রোড ও আচার্য প্রফুল্লচন্দ্র রোড (উড়ালপুল সহ)।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩।  নির্বাচনী ফলাফল  নির্বাচনের  বছরওয়ার্ডপৌর-প্রতিনিধির নামরাজনৈতিক দল২০০৫৩৬ নং ওয়ার্ডমৌসুমী ঘোষভারতের কমিউনিস্ট পার্টিওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০মৌসুমী ঘোষভারতের কমিউনিস্ট পার্টি  ২০১৫রাজেশ খান্নাসর্বভারতীয় তৃণমূল কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড
ক্লদ লাঁজমান (জন্মঃ ২৭ নভেম্বর ১৯২৫; মৃত্যুঃ ৫ জুলাই ২০১৮) ছিলেন একজন ফরাসী চলচ্চিত্র নির্মাতা যিনি তার ১৯৮৫ সালের চলচ্চিত্র 'শোয়াহ' এর জন্যে ভালো পরিচিত, শোয়াহ হচ্ছে একটি ডকুমেন্টারী ফিল্ম যেখানে দ্বিতীয় বিশ্বযুদ্ধের সময় জার্মানীতে নাৎসি বাহিনীর হাতে নিহত ইহুদীদের দেখানো হয়েছে। জীবন এবং কাজ ক্লদ লাঁজমান প্যারিসের একটি ইহুদী পরিবারে জন্ম নেন যেটি পূর্ব ইউরোপ থেকে ফ্রান্সে অভিবাসিত হয়েছিল। তার একটি ভাই আছে যার নাম জ্যাক লাঁজমান। ক্লদ ফ্রান্সের ক্লার্মন্ট ফেরান্ড শহরে পড়ালেখা করেন। দ্বিতীয় বিশ্বযুদ্ধের সময় তার পরিবার পালিয়ে বেড়িয়েছিল।On Campus: "Claude Lanzmann" , Columbia University News ক্লদ ১৭ বছর বয়সে ফরাসী আধা-সামরিক বাহিনী 'ফ্রেঞ্চ রেসিসট্যান্স' এ যোগ দেন জার্মান নাটশি বাহিনীর সঙ্গে লড়াই করার জন্য এবং ফ্রান্সের 'অভার্গনে'তে যুদ্ধ করেন।Lawrence D. Kritzman, Brian J. Reilly, Malcolm DeBevoise. The Columbia History of Twentieth-Century French Thought Entry "Claude Lanzmann" ক্লদ ফ্রান্সের আলজেরিয়ার যুদ্ধের বিরোধিতা করতেন এবং তিনি ১৯৬০ সালে যুদ্ধবিরোধী দরখাস্ত 'ম্যানিফেস্টো অব দ্য ১২১' এ স্বাক্ষর করেন।Israel's enemies take no prisoners., Tageszeitung, 6 July 2009  ১৯৫২ থেকে ১৯৫৯ পর্যন্ত তিনি লেখিকা সিমোন দ্য বোভোয়ার এর সঙ্গে বাস করতেন এবং তারা দৈহিক মিলনও করেন। ১৯৬৩ সালে ক্লদের জুডিথ মাগরে নামক এক ফরাসী অভিনেত্রী (চলচ্চিত্র) এর সঙ্গে বিয়ে হয়। তবে ১৯৭১ এ তাদের বিচ্ছেদ ঘটে, এবং পরে ক্লদ এ্যাঞ্জেলিকা ষ্রব্সডফ নামক এক জার্মান নারীর সঙ্গে বিবাহ বন্ধনে আবদ্ধ হন যিনি ছিলেন একজন লেখিকা। ক্লদ ষ্রব্সডফকে তালাক দিয়ে ১৯৯৫ সালে ডমিনিক পেটিথরী নামক আরেক নারীকে বিয়ে করেন। ক্লদের মেয়ে এ্যাঞ্জেলিক লাঁজমান ১৯৫০ সালে জন্ম জন্মগ্রহণ করেন এবং ছেলে ফেলিক্স লাজমান ১৯৯৩ তে জন্ম নেন।  লাঁজমান হচ্ছেন 'লেস তেম্পস মদার্নেস' (ফরাসী ম্যাগাজিন) এর প্রধান সম্পাদক যেটি জঁ-পল সার্ত্র এবং সিমোন দ্য বোভোয়ার বের করেছিলেন, এছাড়া ক্লদ সুইজারল্যান্ডের 'সাস-ফি' গ্রাম এর 'ইউরোপিয়ান গ্র্যাজুয়েট স্কুল' এর প্রভাষক ছিলেন।Claude Lanzmann  Faculty profile at European Graduate School ২০০৯ সালে তিনি তার আত্মজীবনীমূলক গ্রন্থ 'লে লিভরে ডে প্যাটাগনি' বের করেন।  তথ্যসূত্র  বহিঃসংযোগ    বিষয়শ্রেণী:১৯২৫-এ জন্ম বিষয়শ্রেণী:২০১৮-এ মৃত্যু বিষয়শ্রেণী:সম্মানসূচক স্বর্ণ ভল্লুক প্রাপক বিষয়শ্রেণী:ফরাসি চলচ্চিত্র পরিচালক বিষয়শ্রেণী:সম্মানসূচক সেজার প্রাপক
"স্ন্যাচ গেম" হলো আমেরিকান টেলিভিশন ধারাবাহিক রুপলস ড্র্যাগ রেস-এর ত্রয়োদশ মৌসুমের নবম পর্ব। এটি মূলত ২০২১ সালের ৫ই মার্চ প্রচারিত হয়। টিএস ম্যাডিসন ছিলেন এর একজন আমন্ত্রিত বিচারক। প্রাক্তন প্রতিযোগী র‍্যাভেন এবং ভিক্টোরিয়া "পর্কচপ" পার্কার পর্বের মূল চ্যালেঞ্জে তারকা অতিথি হিসেবে উপস্থিত ছিলেন। এই মূল চ্যালেঞ্জটি ছিল স্ন্যাচ গেম, যেখানে প্রতিযোগীদের সেলিব্রিটিদের বেশ অনুকরণ করে দেখাতে হয়। গটমিক মূল চ্যালেঞ্জে জয়লাভ করেন। এলিয়ট উইথ ২ টিস শেষ দুই-এ স্থানলাভ এবং কোম্পানি বি-এর "ফ্যাসিনেটেড" গানে ইউটিকা কুইনের বিরুদ্ধে ঠোঁট মেলানো প্রতিযোগিতায় হেরে প্রতিযোগিতা থেকে বাদ পড়েন।   পর্ব  থাম্ব|পর্বের মূল চ্যালেঞ্জে গটমিক জয়লাভ করেন। অনু-চ্যালেঞ্জে প্রতিযোগীরা প্যান্টিহোস ব্যান্ডের জন্য অডিশন দেন। টিনা বার্নার অনু-চ্যালেঞ্জে জয়লাভ করেন।  মূল চ্যালেঞ্জে প্রতিযোগীরা স্ন্যাচ গেম খেলেন। প্রাক্তন প্রতিযোগী র‍্যাভেন এবং ভিক্টোরিয়া "পর্কচপ" পার্কার তারকা অতিথি হিসেবে এতে উপস্থিত ছিলেন। এই মৌসুমের প্রতিযোগী এবং অনুকৃত সেলিব্রিটিদের তালিকা নিচে দেওয়া হলো:   জোনাথন ভ্যান নেস চরিত্রে ডেনালি  রু ম্যাকক্লানাহানের চরিত্রে এলিয়ট উইথ ২ টিস  প্যারিস হিলটন চরিত্রে গটমিক  প্যাট্রিক স্টার চরিত্রে ক্যান্ডি মিউজ  তাবিথা ব্রাউন চরিত্রে অলিভিয়া লাক্স  স্কটসের রানী মেরি চরিত্রে রোজ  হ্যারিয়েট টাবম্যান চরিত্রে সাইমন  রিচার্ড সিমন্স চরিত্রে টিনা বার্নার  বব রস চরিত্রে ইউটিকা কুইন  রূপল, সহকর্মী প্যানেলিস্ট মিশেল ভিসেজ এবং কারসন ক্রেসলির পাশাপাশি আমন্ত্রিত বিচারক টিএস ম্যাডিসনকে রানওয়েতে স্বাগত জানান। যার থিম ছিল " ফ্যাসিনেটিং ফ্যাসিনেটরস"। ডেনালি, গটমিক এবং রোজ ইতিবাচক সমালোচনা পান এবং গটমিক চ্যালেঞ্জটি জিতে নেন। এলিয়ট উইথ ২ টিস, অলিভিয়া লাক্স এবং ইউটিকা কুইন নেতিবাচক সমালোচনার সম্মুখীন হন এবং অলিভিয়া লাক্সকে বিচারকগণ নিরাপদ বলে ঘোষণা করেন। কোম্পানি বি- এর "ফ্যাসিনেটেড" (১৯৮৬) গানে ঠোঁট মেলানো প্রতিযোগিতায় এলিয়ট উইথ ২ টিস এবং ইউটিকা কুইন মুখোমুখি হন। ইউটিকা কুইন ঠোঁট মেলানো প্রতিযোগিতা জিতে নেন এবং এলিয়ট উইথ ২ টিস প্রতিযোগিতা থেকে বাদ পড়েন।   উৎপাদন  পর্বটি মূলত ২০২১ সালের ৫ মার্চ সম্প্রচারিত হয়।   তথ্যসূত্র    বহিঃসংযোগ   আইএমডিবি-তে স্ন্যাচ গেম  বিষয়শ্রেণী:টেলিভিশন ধারাবাহিক বিষয়শ্রেণী:আমেরিকান টেলিভিশন ধারাবাহিক
২০২৩ জি২০ নয়াদিল্লি সম্মেলন ছিল জি২০ (গ্রুপ অব টুয়েন্টি) এর অষ্টাদশ সভা। এটি ২০২৩ সালের ৯- ১০ ই সেপ্টেম্বর ভারতের নতুন দিল্লীর প্রগতি ময়দানে ভারত মণ্ডপম্ আন্তর্জাতিক কনভেনশন সেন্টারে অনুষ্ঠিত হয়। এটি ছিল ভারতে অনুষ্ঠিত প্রথম জি২০ শীর্ষ সম্মেলন।      তথ্যসূত্র   বিষয়শ্রেণী:জি২০ বিষয়শ্রেণী:২১শ শতাব্দীর কূটনৈতিক সম্মেলন (বৈশ্বিক) বিষয়শ্রেণী:২০২৩-এর সম্মেলন বিষয়শ্রেণী:২০২৩-এ ভারত বিষয়শ্রেণী:২০২৩-এ আন্তর্জাতিক সম্পর্ক বিষয়শ্রেণী:নয়াদিল্লি বিষয়শ্রেণী:ভারতে কূটনৈতিক সম্মেলন
নন্দিত কথাসাহিত্যিক হুমায়ূন আহমেদের ১০টি উপন্যাস নিয়ে দশজন বইটি ২০০৯ সালে প্রকাশিত হয়   । বইটির প্রচ্ছদ ও অলংকরণ করেন ধ্রুব এষ।  বইটির গ্রন্থস্বত্ব © : মেহের আফরোজ শাওন   বইটির প্রকাশকঃ মোহাম্মাদ শাহাদাত হোসেন  প্রকাশনা সংস্থাঃ অন্বেষা প্রকাশন, ৯ বাংলাবাজার, ঢাকা।  অক্ষর বিন্যাসঃ খোরশেদ আলম সবুজ  মুদ্রণঃ আর এস প্রিন্টিং প্রেস, ৫৯/৩/৪ পুরানা পল্টন, ঢাকা।  আমেরিকা পরিবেশকঃ মুক্তধারা, জ্যাকসন হাইট, নিউইয়র্ক।  যুক্তরাজ্য পরিবেশকঃ সঙ্গীতা লিমিটেড, ২২ ব্রিক লেন, লন্ডন।  উৎসর্গপত্র হুমায়ূন আহমেদ তার এই বইটি উৎসর্গ করেন বেগম তহুরা আলীকে। উৎসর্গপত্রে তিনি লেখেনঃ    উপন্যাসসমুহ বইটিতে নিচের দশটি উপন্যাস রয়েছে।   ইরিনা  একি কাণ্ড  আমার ছেলেবেলা  এবং হিমু...  অনিল বাগচির একদিন  বহুব্রীহি  আমাদের সাদা বাড়ি  নবনী  বাঘবন্দি মিসির আলি  কালো যাদুকর আরও দেখুন  হুমায়ূন আহমেদ  হুমায়ূন আহমেদের সৃষ্টিকর্ম বহিঃসংযোগ    তথ্যসূত্র  বিষয়শ্রেণী:সংকলন‎ বিষয়শ্রেণী:উপন্যাস সংকলন‎ বিষয়শ্রেণী:২০০৯-এর বই‎ বিষয়শ্রেণী:২১শ শতাব্দীর বই‎ বিষয়শ্রেণী:বইমেলা ২০০৯ এ প্রকাশিত বই‎ বিষয়শ্রেণী:হুমায়ূন আহমেদের বই বিষয়শ্রেণী:অন্বেষা প্রকাশনীর বই বিষয়শ্রেণী:বাংলা ভাষার বই
কেএম আবদুল খালেক চন্টু (জন্ম: ১ জানুয়ারী ১৯৪৬ - মৃত্যু: ২২ এপ্রিল ২০১৭) বাংলাদেশ জাতীয়তাবাদী দলের রাজনীতিবিদ এবং কুষ্টিয়া-৩ আসনের সাবেক সংসদ সদস্য। তিনি পঞ্চম ও সপ্তম জাতীয় সংসদ নির্বাচনে সাংসদ নির্বাচিত হয়েছিলেন।   জন্ম ও প্রাথমিক জীবন  আব্দুল খালেক চন্টু ১ জানুয়ারী ১৯৪৬ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার সদর উপজেলার আব্দালপুর ইউনিয়নের মধুপুর গ্রামে জন্মগ্রহণ করেন। তার পিতা মরহুম খাতের আলী। তিনি ১৯৬৩ সালে রংপুর জেলা স্কুল থেকে এসএসসি পরীক্ষায় উত্তীর্ণ হন। ১৯৬৮ সালে রংপুর সরকারি কলেজ থেকে বিএ পাশ করেন।   রাজনৈতিক ও কর্মজীবন  কেএম আবদুল খালেক চন্টু ছাত্র জীবন থেকেই জড়িয়ে পড়েন ছাত্র রাজনীতিতে। তিনি মজলুম জননেতা আবদুল হামিদ খান ভাসানী সমর্থিত ছাত্র ইউনিয়নের সক্রিয় সদস্য ছিলেন। ছাত্র জীবন শেষে তিনি ন্যাশনাল আওয়ামী পার্টি যোগ দিন। ১৯৭৮ সালে বাংলাদেশ জাতীয়তাবাদী দলে যোগদান করেন। তিনি কুষ্টিয়া জেলা বিএনপির সাবেক যুগ্ম আহ্বায়ক, সদর থানা বিএনপির সাবেক সভাপতি, বিএনপির নির্বাহী কমিটির সাবেক সদস্য। ১৯৯১ সালে জাতীয় সংসদ সদস্য নির্বাচনে তিনি জাতীয়তাবাদী দল থেকে কুষ্টিয়া-৩ (সদর) আসনে মনোনয়ন লাভ করে সংসদ সদস্য নির্বাচিত হন। তিনি জুন ১৯৯৬ সালে একই আসন থেকে বিএনপির সংসদ সদস্য নির্বাচিত হন। তিনি কুষ্টিয়ায় তার পিতার নামে প্রতিষ্ঠা করেন খাতের আলী ডিগ্রি কলেজ, এইচএন উচ্চ বিদ্যালয় এবং খাতের আলী দাখিল মাদ্রাসা।   পারিবারিক জীবন  চন্টু ১৭ এপ্রিল ১৯৭৪ সালে বিয়ে করেন, তার তিন পুত্র ও ১ কন্যা সন্তান। মেজর জেনারেল আব্দুল ওয়াহেদ তার বড় ভাই।   মৃত্যু  আবদুল খালেক চন্টু ২২ এপ্রিল ২০১৭ সাল রোববার রাত সাড়ে ৯টায় বাংলাদেশের ঢাকার মিরপুরের ন্যাশনাল হার্ট ফাউন্ডেশনে হৃদরোগে আক্রান্ত হয়ে চিকিৎসাধীন অবস্থায় মৃত্যুবরণ করেন। মৃত্যুকালে তার বয়স হয়েছিল ৭৩ বছর। তার মৃত্যুতে দশম জাতীয় সংসদে সর্বসম্মতিক্রমে শোকপ্রস্তাব গৃহীত হয়। তাছাড়া শোক প্রকাশ করেছেন বিএনপি চেয়ারপারসন খালেদা জিয়া। জানাজা শেষে তাকে কুষ্টিয়া জেলার সদর উপজেলার মধুপুরে নিজ গ্রামে দাফন করা হয়।    আরও দেখুন    পঞ্চম জাতীয় সংসদ সদস্যদের তালিকা  সপ্তম জাতীয় সংসদ সদস্যদের তালিকা   তথ্যসূত্র    বহিঃসংযোগ    পঞ্চম জাতীয় সংসদ সদস্যদের তালিকা (১৯৯১) –জাতীয় সংসদ  সপ্তম জাতীয় সংসদ সদস্যদের তালিকা (জুন ১৯৯৬) –জাতীয় সংসদ  বিষয়শ্রেণী:১৯৪৬-এ জন্ম বিষয়শ্রেণী:২০১৭-এ জন্ম বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:কুষ্টিয়া জেলার রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:রংপুর জিলা স্কুলের প্রাক্তন শিক্ষার্থী বিষয়শ্রেণী:রংপুর সরকারি কলেজের প্রাক্তন শিক্ষার্থী
খাঁড়াপাড়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার রায়দিঘি থানার অন্তর্গত একটি প্রত্নস্থল।   প্রত্নসামগ্রী  বিংশ শতাব্দীর প্রথমার্ধে খাঁড়াপাড়া গ্রাম থেকে ২ ফুট ৭ ইঞ্চি X ১ ফুট ৮ ইঞ্চি X ৫.৫ ইঞ্চি মাপের একটি আয়তাকার বিগ্রহবেদিকা আবিষ্কৃত হয়েছে। এছাড়া এই গ্রাম থেকে এক ভাঁড় রৌপ্য মুদ্রা আবিষ্কৃত হয়েছিল, যার সন্ধান বর্তমানে পাওয়া যায় নাসাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
আবার বসন্ত বিলাপ ২০১৮ সালের বাংলা ভাষার রোমান্টিক কমেডি চলচ্চিত্র। ছবিটি যৌথভাবে পরিচালনা করেছেন রাজেশ দত্ত ও ইপ্সিতা রায় সরকার এবং ইন্দ্রজিৎ রায় সরকার ও মহুয়া দত্ত ছবিটি প্রযোজনা করেছেন। ছবিটিতে প্রধান চরিত্রে অভিনয় করেছেন পরাণ বন্দ্যোপাধ্যায়, খরাজ মুখোপাধ্যায়, মুনমুন সেন, বিহু মুখার্জি এবং মীর আফসার আলী বিহু মুখার্জি এবং সত্যহরি মণ্ডল। ২০১৮ সালের ১৮ জুলাই ছবিটি প্রেক্ষাগৃহে মুক্তিপায়।   অভিনয়ে    পরাণ বন্দ্যোপাধ্যায়  খরাজ মুখোপাধ্যায়  মুনমুন সেন  বিহু মুখার্জি  মীর আফসার আলী  সত্যহরি মন্ডল   তথ্যসূত্র    বহিঃসংযোগ      বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:পশ্চিমবঙ্গের পটভূমিতে চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:২০১৮-এর চলচ্চিত্র
thumb|সেরোটোনিন নিউরোট্রান্সমিটার যা এসএসআরআই-এর কর্ম প্রক্রিয়ার সাথে জড়িত।  সিলেক্টিভ সেরোটোনিন রিআপটেক ইনহিবিটর (SSRI) হচ্ছে বহুল ব্যবহৃত  ড্রাগের একটি শ্রেণী যেটি মূলত বিষণ্ণতা ও উদ্বেগ কমানোর জন্য ব্যবহৃত হয়।    চিকিৎসাক্ষেত্রে SSRI-সমুহের ব্যবহার  SSRI-সমুহ বিষণ্ণতা ও অন্যান্য মানসিক রোগের চিকিৎসার প্রথম স্তরে কার্যকর, নিরাপদ ও সহনযোগ্য হওয়ায় বহুল ব্যবহৃত হয়। সাধারণত নিম্নে উল্লিখিত রোগের প্রাসঙ্গে SSRI বিহিত করা হয়ে থাকেঃ   গুরুতর বিষাদজনিত ব্যাধি  সাধারণ, সামাজিক ও আতঙ্কগত উদ্বেগমূলক ব্যাধি    দ্বিপ্রান্তিক ব্যাধি  আবেশিক অনুকর্ষী ব্যাধি  দুর্ঘটনা পরবর্তী মানসিক বৈকল্য  SSRI শ্রেণীর ঔষধের ব্যবহার উভয় শিশু ও প্রাপ্তবয়স্কদের ক্ষেত্রে গৃহিত।  উল্লেখ্য যে অন্যান্য রোগের প্রাসঙ্গে SSRI-সমুহ বিহিত করা হলেও বিশেষভাবে বিষণ্ণতার (Depression) চিকিৎসার জন্য এই ঔষধকে বিশেষ চোখ দেওয়া হয়। এই ঔষধকতক মাঝারি থেকে তীব্র বিষণ্ণতার (Depression) লক্ষণসমুহ প্রশমন করতে সর্বাধিক কার্যকর।    পার্শ্বপ্রতিক্রিয়া    উত্তেজিত, নড়বড়ে বা উদ্বিগ্ন বোধ করা।   অসুস্থ অনুভব করা   বদহজম হওয়া।   ডাইরিয়া বা কোষ্ঠকাঠিন্য।   ক্ষুধা হ্রাস এবং ওজন হ্রাস।   মাথা ঘোরা  চোখে ঝাপসা দেখা   মুখ শুষ্ক হওয়া   কর্ম প্রক্রিয়া  SSRI মূলত প্রিসাইনাপটিক নিউরনে সেরোটোনিন ট্রান্সপোর্টার দ্বারা সেরোটোনিনের পুনঃশোষণে বাধা প্রদান করে। যার কারণে পোস্টসাইনাপটিক নিউরনে সেরোটোনিনের পরিমাণ বেঁড়ে যায়। এসএসআরআই মূলত আমাদের ব্রেইনে সেরোটোনিনের পরিমাণ বাড়ানোর মাধ্যমে বিষণ্ণতাকে কমায়।   নির্দিষ্ট SSRI যৌগসমুহ   সিলেক্টিভ সেরোটোনিন রিআপটেক ইনহিবিটার্স (SSRI) অন্তর্নিহিতভাবে আণবিক যৌগ নয়, কিন্তু একধরণের যৌগের শ্রেণী। এই শ্রেণীতে অন্তর্ভুক্ত কয়েকটি নির্দিষ্ট যৌগ যা বর্তমানে চিকিৎসা ব্যবস্থায় প্রায় সর্বব্যাপীভাবে ব্যবহৃত তার মধ্যে উল্ল্যেখযোগ্যঃ                  তথ্যসূত্র    উৎস   বিষয়শ্রেণী:বিষণ্ণতা প্রশমক বিষয়শ্রেণী:আবেশিক অনুকর্ষী ব্যাধির চিকিৎসা
সানা মকবুল হচ্ছেন একজন ভারতীয় মডেল এবং অভিনেত্রী।   প্রাথমিক জীবন   তিনি মুম্বাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মা হচ্ছেন একজন মালায়ালী। তিনি ভারতের জাতীয় কলেজ হতে শিক্ষা লাভ করেছেন।   কর্মজীবন   তিনি মডেলিংয়ের মাধ্যমে তার কর্মজীবন শুরু করেন। সে সময় তিনি বেশ কয়েকটি বিজ্ঞাপন এবং টেলিভিশন অনুষ্ঠানে উপস্থিত হয়েছিলেন। তিনি ২০০৯ সালে রিয়্যালিটি অনুষ্ঠান এমটিভি স্কুটি টিন ডিভায় উপস্থিত হয়েছিলেন। পরবর্তীতে কিশোর-কিশোরীদের অনুষ্ঠান ইশান: স্বপ্ন কো আওয়াজ দে-এ উপস্থিত হয়েছেন। পরে তিনি এনডিটিভি ইমাজিনে প্রচারিত নাটক কিতনি মোহাব্বত হ্যায়ের দ্বিতীয় আসরে অভিনয় করেছেন। এর পরপরই তিনি স্টার প্লাসের জনপ্রিয় নাটক ইস পেয়ার কো কেয়া নাম দু?-এ লাবণ্য কাশ্যপের চরিত্রে এবং ৪ লায়ন্স ফিল্মের অপরাধের তদন্তমূলক অনুষ্ঠান অর্জুনে অভিনয় করেছেন।  তিনি পরবর্তীতে ফেমিনা মিস ইন্ডিয়াতে অংশগ্রহণ করেন এবং "ফেমিনা মিস বিউটিফুল স্মাইল ২০১২" খেতাব অর্জন করেন।  ২০১৪ সালে, তিনি তেলুগু চলচ্চিত্র ডিক্কুলু ছুড়াকু রামাইয়ায় অভিনয়ের মাধ্যমে তেলুগু চলচ্চিত্রে অভিষেক করেন। এই চলচ্চিত্রে অভিনয়ের সময় তিনি তার স্টেজ নাম সানা মকবুলে পরিবর্তন করেন। এই চলচ্চিত্রে তিনি "সামহিথা"র চরিত্রে অভিনয় করেছেন, যিনি হচ্ছেন একজন এরোবিকস প্রশিক্ষক, যার প্রেমে এক বাবা এবং তার ছেলে পড়ে যায়। পরবর্তীতে তিনি তামিল চলচ্চিত্র রঙ্গুনের স্বাক্ষর করেন, যেটি রাজকুমার পেরিয়াস্বামী পরিচালিত একটি রোমান্টিক ধাঁচের চলচ্চিত্র।  টেলিভিশন  সাল অনুষ্ঠান চরিত্র চ্যানেল ২০১০  ইশান: স্বপ্ন কো আওয়াজ দে  সারা  ডিজনি ইন্ডিয়া ২০১১  কিতনি মহাব্বত হ্যায় ২  শেফালী  এনডিটিভি ইমাজিন ২০১১–১২  ইস পেয়ার কো কেয়া নাম দু?  লাবণ্য কাশ্যপ  স্টার প্লাস ২০১২  অর্জুন  রিয়া মুখার্জি ২০১৭–বর্তমান  আদাত সে মজবুর  রিয়া  সাব টিভি  চলচ্চিত্রের তালিকা  সাল চলচ্চিত্র চরিত্র ভাষা ২০১৪  ডিক্কুলু ছুড়াকু রামাইয়া  সামহিথা  তেলুগু ২০১৭  রঙ্গুন  নাতাশা  তামিল মামা ও চন্দামামা  —  তেলুগু  তথ্যসূত্র  বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী